Lasse Norman snød sprinterne, da han kom først over målstregen på første etape i PostNord Danmark Rundt onsdag eftermiddag. Lasse Norman tog førstepladsen i tiden 5:05:25. Den tidligere OL-guldvinder i banecykling var skarpt forfulgt over målstregen af Bryan Coquard og Milan Menten, der kom i mål henholdsvis fire og seks sekunder efter Lasse Norman. Første etape af det store cykelløb både startede og sluttede i Aalborg. Udover det fik rytterne en 218 kilomter lang rundtur i Nordjylland. Løbet fortsætter i morgen med anden etape, hvor rytterne kører fra Viborg til Vejle. PostNord Danmark Rundt fortsætter indtil d. 5 august, hvor den samlede vinder kåres. Du kan se resultaterne fra første etape her.

Referat:
Lasse Norman cyklede sejren hjem ved første etape i PostNord Danmark Rundt.